User:Sathishj50

ಕ್ಯಾತನಹಳ್ಳಿ

ನಮ್ಮೂರಿನ ಬಗ್ಗೆ ಇತಿಹಾಸ

ಕ್ಯಾತನಹಳ್ಳಿ ಗ್ರಾಮವು ಹಳ್ಳಿಮೈಸೂರು ಹೋಬಳಿ, ಹೊಳೆನರಸೀಪುರ ತಾಲ್ಲೂಕು, ಹಾಸನಜಿಲ್ಲೆಗೆ ಸೇರಿದ ಗ್ರಾಮವಾಗಿದ್ದು, ಇದು ತಾಲ್ಲೂಕಿನಿಂದ 15 ಕಿ.ಮೀ.ದೂರದಲ್ಲಿದೆ. ಕ್ಯಾತನಹಳ್ಳಿ ಗ್ರಾಮದ ಗ್ರಾಮದೇವತೆ ನಡುಹೊಲದ ಅರಸಿ ಎಂಬ ಹೆಣ್ಣು ದೇವರಾಗಿದ್ದು, ಸದರಿ ಪ್ರಸ್ತುತ ಸನ್ನಿವೇಶದಲ್ಲಿ ಗ್ರಾಮದೇವತೆಯು ದೇವಾಲಯವು ಶೀತಲಾವಸ್ಥೆಯಲಿದ್ದು, ಬಹಳ ಕೃಶವಾಗಿದೆ ಹಾಗೂ ಅರಸರ ಶಕ್ತಿದೇವತೆ ವಿಜಯಲಕ್ಷ್ಮಿ ದೇವಾಲಯವಿದ್ದು, ಈ ದೇವಾಲಯವು ಸಂಪೂರ್ಣ ಹಾಳಾಗಿದ್ದು, ಪೂಜಾಕಾರ್ಯವು ನಿಂತುಹೋಗಿರುತ್ತದೆ. ಮೈಸೂರು ಅರಸರ ಕಾಲದಲ್ಲಿ ಕ್ಯಾತನಹಳ್ಳಿ ಗ್ರಾಮದ ಅರಸರು 650 ಎಕರೆ ಉಂಬಳಿ ಜಮೀನನ್ನು ಮೈಸೂರು ಸಂಸ್ಥಾನದಿಂದ ಪಡೆದಿದ್ದು, ಮೈಸೂರು ಅರಸರು ವಿಜಯದ ಸಂಕೇತವಾಗಿ ವಿಜಯಲಕ್ಷ್ಮಿ ದೇವಾಲಯ ಸ್ಥಾಪಿಸಿದ ಐತಿಹಾಸಿಕ ಹಿನ್ನೆಲೆ ಇದೆ.

ಕ್ಯಾತನಹಳ್ಳಿ ಗ್ರಾಮದ ಮೂಲನಿವಾಸಿಗಳು ಪುರದೂರು ಎಂಬ ಗ್ರಾಮದಿಂದ ಬಂದು ನೆಲೆಸಿದ್ದು, ಪುರದೂರು ಕ್ಯಾತನಹಳ್ಳೀಯಿಂದ ಪಶ್ಚಿಮಕ್ಕೆ 2 ಕಿ.ಮಿ. ದೂರದಲ್ಲಿದ್ದು, ಅಂದಾಜು 500 ವರ್ಷಗಳ ಹಿಂದೆ ಪುರದೂರು ಗ್ರಾಮದಲ್ಲಿ ಬೆಂಕಿ ಕಾಣಿಸಿಕೊಂಡು ನಾಶವಾದಾಗ ಅಲ್ಲಿಯ ನಿವಾಸಿಗಳು ಬೆಂಕಿಬಿದ್ದ ಊರು ಯಶಸ್ವಿ ಇಲ್ಲ ಎಂದು ಕ್ಯಾತೇಶ್ವರ ದೇವಾಲಯದ ಸುತ್ತಮುತ್ತ ಪುರದೂರಿನಿಂದ ಪೂರ್ವಕ್ಕೆ ಬಂದು ನೆಲೆಸಿರುತ್ತಾರೆ. ಕ್ಯಾತೇಶ್ವರ ದೇವಾಲಯದ ಸನ್ನಿದಿಯಾದ ೀ ಕ್ಷೇತ್ರವನ್ನು ಕ್ಯಾತನಹಳ್ಳಿಯೆಂದು ಕರೆಯಲಾಯಿತು ಎಂದು ನಂಬಬಹುದಾಗಿದೆ.

ಪ್ರಸ್ತುತ ಸನ್ನಿವೇಶದಲ್ಲಿ ಗ್ರಾಮದ ಜನಸಂಖ್ಯೆ 2500 ಇದ್ದು ಶೈಕ್ಷಣಿಕವಾಗಿ 3 ಹಿರಿಯ ಪ್ರಾಥಮಿಕ ಶಾಲೆಗಳನ್ನು ಹೊಂದಿದೆ. ಪ್ರಮುಖ ಕಸುಬಾಗಿ ವ್ಯವಸಾಯದ ಅವಲಂಬಿಗಳಾಗಿದ್ದು, ಗ್ರಾಮ ಪಂಚಾಯಿತಿ ಕಾರ್ಯಾಲವನ್ನು ಹೊಂದಿ ಗ್ರಾಮ ಪಂಚಾಯಿತಿ ಕ್ಷೇತ್ರವಾಗಿರುತ್ತದೆ.